Ντέβιν Μαρμπλ

Ο Ντέβιν Μαρμπλ (Μίσιγκαν, 21 Σεπτεμβρίου 1992), είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ / σούτινγκ γκαρντ.

Σταδιοδρομία
Λύκειο
Ο Μαρμπλ αγωνίστηκε με την ομάδα λυκείου του Σάουθφιλντ-Λάθραπ, στην γενέτειρα του, στο Σάουθφιλντ του Μίσιγκαν, όπου στην πρώτη του χρονιά είχε μέσους όρους 22 πόντων, 9 ριμπάουντ, 4 ασίστ και 2 κλεψιμάτων, ενώ στην τελευταία του σεζόν πέτυχε 24,5 πόντους, 8 ριμπάουντ, 4 ασίστ και 2,5 κλεψίματα. Και στις δύο του χρονιές αναδείχθηκε MVP της ομάδας του και συμμετείχε στο All-Star Game του Μίσιγκαν το 2010.Roy Devyn Marble - Official Athletics Website of the Iowa Hawkeyes

Κολέγιο
Σπούδασε στο κολέγιο της Αϊόβα, όπου αγωνίστηκε για τέσσερα χρόνια στην ομάδα των Hawkeyes, πετυχαίνοντας 1694 πόντους, 397 ασίστ, 459 ριμπάουντ και 176 κλεψίματα σε σύνολο 136 αγώνων. Στις δύο τελευταίες του χρονιές υπήρξε αρχηγός της ομάδας και ολοκλήρωσε την τετραετή του φοίτηση ως πέμπτος σκόρερ στην ιστορία του κολεγίου.Roy Devyn Marble Stats | College Basketball at Sports-Reference.com

ΝΒΑ
Στις 26 Ιουνίου 2014, ο Μαρμπλ επιλέχθηκε στην 56η θέση του ντραφτ του ΝΒΑ από τους Ντένβερ Νάγκετς,NBA Draft 2014: Denver Nuggets select Roy Devyn Marble on Orlando Magic's behalf οι οποίοι τον αντάλλαξαν με τους Ορλάντο Μάτζικ.Magic Trade Afflalo; Acquire Fournier and Marble Συμμετείχε στο Summer League του ΝΒΑ με την ομάδα του Ορλάντο και υπέγραψε το συμβόλαιο του στις 24 Ιουλίου του 2014.Orlando Magic Announce Roster for Southwest Airlines Orlando Pro Summer LeagueMagic Sign Rookie Devyn Marble | Orlando Magic - NBA.com

Στην διετή του παρουσία στην αντίπερα όχθη του Ατλαντικού, αγωνίστηκε στην D-League με την ομάδα των Ίρι Μπέι Χοκς,Devyn Marble Assigned to Erie BayHawks | Orlando Magic - NBA.com όπως και σε 44 αγώνες του ΝΒΑ με την ομάδα των Μάτζικ, έχοντας μέσο όρο 2,2 πόντων και 1,6 ριμπάουντ.Devyn Marble Stats, Video, Bio, Profile | NBA.com Στις 15 Ιουλίου 2016, αποτέλεσε μέρος ανταλλαγής με τους Λος Άντζελες Κλίπερς, όπου οι Μάτζικ πήραν τον Σι Τζέι Γουίλκοξ και χρήματα έναντι του Μαρμπλ και μιας επιλογής στον δεύτερο γύρο του ντραφτ του 2020.Orlando Magic to waive Devyn Marble - Orlando Pinstriped Post Αμέσως μετά, αφέθηκε ελεύθερος από τους Κλίπερς.Clippers trade Wilcox for draft pick; Waive Marble

Ευρώπη
Στις 11 Αυγούστου 2016, υπέγραψε συμβόλαιο διάρκειας ενός έτους με την ομάδα του Άρη Θεσσαλονίκης.Devyn Marble signs with Aris BC - Sportando Αφέθηκε ελεύθερος από τους "κίτρινους" τον Δεκέμβριο του 2016. Ο παίκτης κατέθεσε προσφυγή με την FIBA και το αρμόδιο δικαστήριο της (ΒΑΤ) να δικαιώνει τον Αμερικανό και να υποχρεώνει τον Άρη να πληρώσει 167.000 δολάρια στον παίκτη. Τελικά Άρης και Μαρμπλ συμφώνησαν σε διακανονισμό των οφειλών.

Τον Ιανουάριο του 2017, υπέγραψε στην ιταλική Τρέντο μέχρι το τέλος της χρονιάς. Στις 4 Απριλίου 2017, υπέστη ρήξη συνδέσμου στο γόνατο του δεξιού ποδιού χάνοντας το υπόλοιπο της σεζόν. Σε 10 αγώνες είχε κατά μέσο όρο 10.4 πόντους, 3.2 ριμπάουντ και 2.1 ασίστ. Μετά τον ένα χρόνο που έμεινε εκτός λόγω του τραυματισμού του. στις 31 Ιουλίου 2018 ανανέωσε το συμβόλαιό του με την Τρέντο. Τελείωσε τη σεζόν με 13.3 πόντους ανά ματς.                               
μικρογραφία

 ΝΒΑ 
Τον Αύγουστο του 2019, επέστρεψε στο ΝΒΑ, με Exhibit 10 Contract, συμβόλαιο από τους Γκόλντεν Στέιτ Ουόριορς. Τελικά αγωνίστηκε στην θυγατρική ομάδα των Ουόριος στο NBDL.

 Ευρώπη 
Τον Ιανουάριο του 2020, ο Μαρμπλ, συμφώνησε μέχρι το τέλος της σεζόν με την ιταλική Βίρτους Μπολόνια.

Στις 16 Οκτωβρίου 2020, συμφώνησε με την ομάδα της Αστάνα.

Στις 29 Μαρτίου 2021, ανακοινώθηκε από την Μακάμπι Χάιφα.

Στις 23 Οκτωβρίου 2021, συμφώνησε με την ΜΚΣ Νταμπρόβα Γκουρνίτσα του Πρωταθλήματος Πολωνίας. Μέχρι το Μάρτιο που αποχώρησε μέτρησε 18.7 πόντους, 4.6 ριμπάουντ και 4 ασίστ κατά μέσο όρο.

Στις 7 Μαρτίου 2022, συνέχισε στην Πολωνία για λογαριασμό αυτή τη φορά της Ζιελόνα Γκούρα.

Στις 19 Ιουλίου 2022, η Λέγκια Βαρσοβίας ανακοίνωσε την συμφωνία της με τον αθλητή.

Στατιστικά ΝΒΑ
ΣεζόνΟμάδαΑγ.ΛεπτάΒολέςΕντ. παιδ.3πονταΡιμπ.ΑσίστΚλεψ.Κοψ.Πόντοι 2014–15   Ορλάντο Μάτζικ     16  13,0  31,3%  31,8%  18,2%  1,9  1,1  0,6  0,1  2,3 2015–16   Ορλάντο Μάτζικ     28  8,9  41,7%  29,6%  25,0%  1,4  0,4  0,5  0,0  2,1

Παραπομπές

Πηγές
 Devyn Marble NBA Stats | Basketball-Reference.com
 Devyn Marble Stats, Video, Bio, Profile | NBA.com
 Devyn Marble Player Profile, Orlando Magic

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Ακουίλα Τρέντο
Κατηγορία:Καλαθοσφαιριστές Ήρι ΜπέιΧωκς
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές του NBA
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα